## Työsuojelun täydennyskurssit (peruskurssin suorittaneille)

**Tavoite ja sisältö:** Tavoitteena on syventää osallistujien työsuojelun peruskurssilla saamaa tietoa ja lisätä heidän valmiuksiaan osallistua yhteistoiminnan ja työsuojelun kehittämiseen omalla työpaikallaan. Kurssin sisältösuunnittelussa korostuu olettamus siitä, että osallistujat tuntevat keskeisen työsuojelulain- säädännön. Kurssilla päivitetään lainsäädännön ja sopimusten muuttuneet kohdat ja arvioidaan niiden vaikutuksia työsuojelutyöhön.

Ikääntyvän työvoimamme työkyvyn, työmotivaation ja uudistumisvalmiuden ylläpitäminen ja kehittäminen on suuri kansallinen haaste. Tässä on mahdollista onnistua vain yhteistyöllä ja kurssilla tuodaan esille niitä näkökohtia, joita työsuojeluhenkilöstön tulisi tässä yhteydessä huomioida. Paikallisten ratkaisujen ja joustavuuden esille ottaminen ikääntyvien työntekijöiden työkykykeskustelussa on välttämätöntä. Siksi kurssilla peruskurssin tavoin lisätään osallistujien neuvottelu- ja viestintävalmiuksia heidän joutuessaan palkansaajien edustajina tuomaan esille ja perustelemaan näitä näkökohtia.

Kurssilla myös esitellään onnistuneita työhyvinvointi- ja työkykyhankkeita sekä hyviä työterveyshuollon toimintamalleja.

Huom! Kaikkiin työsuojelun täydennyskursseihin sisältyy Työhyvinvointikortti–kurssi. Lisätietoa asiasta osoitteesta <http://www.tyohyvinvointikortti.fi>

**Ohjelma:**

**1. päivä**

10.00 - 11.30 Kurssin avaus ja tavoitteet –

keskeinen työsuojelulainsäädäntö; pienryhmätehtävä

12.30 - 14.00 Yhteenveto pienryhmätehtävästä

14.15 - 16.30 Työhyvinkorttikurssi käynnistyy

* näkökulmia työhyvinvointiin

**2. päivä**

08.45 - 10.45 Työhyvinvointikorttikurssi

* työhyvinvointi johtamisessa

11.00 - 11.45 Työhyvinvointikorttikurssi

* työyhteisön toiminta

12.45 - 14.15 Työhyvinvointikorttikurssi

* terveys ja työkyky

14.45 - 16.15 Sovitettu työ ja työaikapankki HUS:n tapaan

16.15 - 17.00 Yhteenveto iltapäivän teemoista

**3. päivä**

09.00 - 10.30 Johtaminen konfliktitilanteissa

* kuka johtaa?
* esimiehen tehtävät
* työntekijöiden tehtävät

10.45 - 12.15 Kuuntelemisen taito

13.00 - 14.00 Työsuojeluasiantuntija ja sosiaalinen media

14.15 - 15.00 Työhyvinvointikorttikoulutuksen yhteenveto ja tentti,

kurssin päätös